I disse dage er der meget debat om, at Google overvåger dig på nettet, fordi Google i dag har indført nye regler for deres tjenester.

Men det er ikke kun Google der kigger med, når du surfer.

Hver gang du besøger en hjemmeside, vil hjemmesiden sandsynligvis lægge en eller flere cookies (små "kager"), der gør det muligt at spore din videre færden rundt på nettet.

Firmaet Mozilla, der står bag browseren Firefox, har lavet en udvidelse til deres browser, så man selv har mulighed for at se, hvem der kigger med. Det skriver magasinet Wired.

TV2 kigger mest med

Vi har prøvet udvidelsen - som hedder Collusion - på en række danske mediers hjemmesider (dr.dk, tv2.dk, pol.dk, eb.dk, b.dk, jp.dk, information.dk, bt.dk) for at se, hvor mange sporhunde danske medier lægger ud efter deres brugere.

Vi har kun besøgt mediernes forsider - og ikke været inde på nogle af deres undersider.

Vi har kun talt de cookies med, der er bekræftet som overvågere af organisationen privacychoice.org.

Listen ser sådan her ud:

tv2.dk = 9 bt.dk = 6 pol.dk = 5 eb.dk = 5 b.dk = 5 jp.dk = 5 information.dk = 4 dr.dk = 1

Prøv selv

Du kan hente udvidelsen til Firefox her. Den hedder Collusion. Når den er installeret, kan du se, hvordan de hjemmesider du besøger, følger dig.

Sådan undgår du, at nogen kigger med